钦定古今图书集成/理学汇编/经籍典/第183卷 > 礼记 > 《经解》
## 钦定古今图书集成/理学汇编/经籍典/第183卷 > 礼记 > 《经解》

孔子曰：“入其国，其教可知也。”

〈注〉观其风俗，则知其所以教。

〈疏〉言人君以《六经》之道，各随其民教之，民从上教，各从《六经》之性，观民风俗，则知其教，故云“其教可知”也。

“其为人也，属辞比事”，《春秋》教也；

〈注〉属，犹合也。《春秋》多记诸侯朝聘会同，有相接之辞，罪辩之事。

〈疏〉属，合也。比，近也。《春秋》聚合会同之辞，是属辞，比次褒贬之事，是比事也。凡人君行此六等之教以化于下，在下染习其教，还有六经之性，故云

“春秋之失乱。”

〈注〉谓不能节其教者也。《春秋》习战争之事，近乱。〈疏〉《春秋》习战争之事，若不能节制，失在于乱。〈正义〉《春秋》习战争之事者，以《春秋》记诸侯相侵伐，又有斗争之辞，若僖二十八年“晋人执卫侯，归之于京师”；昭十三年平丘之会，“子产争丞”之类是也，故前注云“《春秋》记罪辩之事”也。

〈集说〉严陵方氏曰：“《春秋》言其法。”　《庄子》曰：“《春秋》以道名分。”　马氏曰：“《六经》者，道德性命之理，藏于其中而体不同。辞者事之华，事者辞之实，故属辞比事，则《春秋》之体。苟蔽于属辞比事而不知有以谨之，阶其僭上之患，则失之乱也。虽然，《六经》之道无失也，而其所以失者，由上之教有以失之而已。”　山阴陆氏曰：“《春秋》，夫子之文”章也。事有不可胜言，上下比义，从可知，而尢已在于此。先儒曰：“《春秋》无传而著，甚幽而明，虽游夏之徒，不能措一辞，是之谓属辞比事。故曰：‘五石六鹢之辞不设，则王道不亢矣’。”《春秋》拨乱多权宜，故其失乱。　石林叶氏曰：“《春秋》言约而意隐，其教也使人，美不过实，贬不损美。”

讲义曰：“《春秋》之教” ，则属辞比事者是已。以《春秋》。

所书皆当时事辞之实，而是非善恶，足以使人知所劝戒故也。《春秋》之不学，则往往陷于恶而不自知，乌得而不乱乎？

延平周氏曰：“终于《春秋》者，以救乱反正为馀事也。”

属辞比事而不乱，则深于《春秋》者也。

〈注〉《言深》者，“既能以教，又防其失。”